ai4bharat/Pralekha huggingface dataset:
आरोग्य आणि कुटुंब कल्याण मंत्रालय
केरळमधील सार्वजनिक आरोग्यविषयक उपक्रमांना पाठबळ पुरविण्यासाठी आणि तेथील मंकी पॉक्स आजाराच्या फैलावाची तपासणी करण्यासाठी केंद्र सरकारने उच्च-स्तरीय बहु-विषय तज्ञांचे पथक केरळला पाठविले
नवी दिल्ली, 14 जुलै 2022
केरळच्या कोल्लम जिल्ह्यात मंकी पॉक्सच्या संसर्गाची पुष्टी झालेला रुग्ण सापडल्याच्या पार्श्वभूमीवर राज्यातील सार्वजनिक आरोग्यविषयक उपाययोजना करण्याबाबत राज्याच्या आरोग्य विभागातील अधिकाऱ्यांसोबत समन्वयाने काम करण्यासाठी केंद्रीय आरोग्य आणि कुटुंब कल्याण विभागाने एक उच्च-स्तरीय बहु-विषय तज्ञांचे पथक केरळ राज्यात पाठविले आहे.
केरळला पाठविण्यात आलेल्या केंद्रीय पथकामध्ये राष्ट्रीय रोगनियंत्रण केंद्रातील आणि नवी दिल्लीच्या डॉ.राम मनोहर लोहिया रुग्णालयातील तज्ञ तसेच केंद्रीय आरोग्य आणि कुटुंब कल्याण विभागातील वरिष्ठ अधिकाऱ्यांसह केरळच्या प्रादेशिक आरोग्य आणि कुटुंब कल्याण कार्यालयातील तज्ञांचा समावेश आहे.
हे पथक राज्य आरोग्य विभागाच्या अधिकाऱ्यांसह एकत्रितपणे काम करेल आणि प्रत्यक्ष जाऊन परिस्थितीची तपासणी करून सार्वजनिक आरोग्य विषयक आवश्यक उपाययोजनांची शिफारस करेल. कोणत्याही रोगाच्या साथीच्या अशा प्रकारच्या शक्यतेबाबत केंद्र सरकार राज्यांशी समन्वय राखून आहे आणि परिस्थितीवर बारकाईने लक्ष ठेवून सक्रियतेने पावले उचलत आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
पंतप्रधान कार्यालय
जम्मू आणि काश्मीरमध्ये लॅव्हेंडरच्या वाढत्या लोकप्रियतेबद्दल पंतप्रधानांनी व्यक्त केला आनंद
नवी दिल्ली, 9 जून 2023
पंतप्रधान नरेंद्र मोदी यांनी त्यांच्या मन की बातमधून लॅव्हेंडरबाबत सांगणारी एक क्लिप सामायिक केली आहे.
जम्मू-काश्मीरमध्ये लॅव्हेंडरच्या वाढत्या लोकप्रियतेबद्दल पंतप्रधान मोदी यांनी आनंद व्यक्त केला आहे.
केंद्रीय मंत्री डॉ जितेंद्र सिंह यांच्या ट्विटला उत्तर देताना पंतप्रधानांनी ट्विट केले.
"जम्मू आणि काश्मीरमध्ये लॅव्हेंडर लोकप्रिय होत असल्याचे पाहून आनंद झाला. नुकत्याच झालेल्या मन की बात #MannKiBaat कार्यक्रमादरम्यान मी हा विषय अधोरेखित केला होता. youtu.be/kkbQzipkqrA"S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपतींच्या हस्ते तिरुवनंतपुरम येथे राष्ट्रीय महिला आमदार परिषद 2022 चे उद्या उद्घाटन होणार
भारताचे राष्ट्रपती रामनाथ कोविंद आज संध्याकाळी  केरळ, महाराष्ट्र आणि मध्य प्रदेश या तीन राज्यांच्या दौऱ्यावर रवाना होतील. 29 मे 2022 रोजी आपला नियोजित दौरा संपवून राष्ट्रपती दिल्लीला परत येतील.
26 मे या दिवशी तिरुवअनंतपुरम येथे केरळ विधान परिषदेने आयोजित केलेल्या राष्ट्रीय महिला आमदार परिषद 2022 चे उद्घाटन राष्ट्रपतींच्या हस्ते होणार आहे.
27 मे या दिवशी पुण्यात, लक्ष्मीबाई दगडूशेठ हलवाई दत्त मंदिर ट्रस्टच्या 125 व्या वर्धापन सोहळ्यात राष्ट्रपती सहभागी होतील.
28 मे रोजी मध्य प्रदेशातील भोपाळ येथे आरोग्य भारतीने आयोजित केलेल्या 'एक राष्ट्र- एक आरोग्य प्रणाली ही काळाची गरज' या कार्यक्रमाला संबोधित करतील. याच दिवशी होणाऱ्या दुसऱ्या कार्यक्रमात मध्य प्रदेश सरकारच्या आरोग्यविषयक विविध पायाभूत प्रकल्पांचे भूमिपूजन आणि प्रारंभ राष्ट्रपतींच्या हस्ते होईल.
29 मे रोजी उज्जैन येथे अखिल भारतीय आयुर्वेद महासंमेलनाच्या 59 व्या महाअधिवेशनाचे उद्घाटन राष्ट्रपतींच्या हस्ते होणार आहे.
मंत्रिमंडळ
प्रधानमंत्री जन आरोग्य योजनेच्या अधिक प्रभावी अंमलबजावणीसाठी राष्ट्रीय आरोग्य संस्थेच्या राष्ट्रीय आरोग्य प्राधिकरण म्हणून फेररचनेला केंद्रीय मंत्रिमंडळाची मंजुरी
(नवी दिल्ली, 2 जानेवारी 2019
प्रधानमंत्री जन आरोग्य योजनेच्या अधिक प्रभावी अंमलबजावणीसाठी सध्याच्या राष्ट्रीय आरोग्य संस्थेची राष्ट्रीय आरोग्य प्राधिकरण म्हणून फेररचना करायला केंद्रीय मंत्रिमंडळाने आज मान्यता दिली.
यानुसार सध्याची राष्ट्रीय आरोग्य संस्था विसर्जित होऊन त्याची जागा राष्ट्रीय आरोग्य प्राधिकरण घेईल. हे प्राधिकरण आरोग्य आणि कुटुंब कल्याण मंत्रालयाशी संलग्न राहील. यासाठी नवा निधी मंजूर करण्यात आलेला नाही. मंत्रिमंडळाने राष्ट्रीय आरोग्य संस्थेसाठी याआधी मंजूर केलेला निधी या प्रस्तावित प्राधिकरणासाठी उपयोगात आणला जाईल.
B.Gokhale/N.Chitale/P.Kor
आरोग्य आणि कुटुंब कल्याण मंत्रालय
देशातील कोविड-19 प्रतिबंधक लसीकरण 102.94 कोटीहून अधिक
देशात रुग्ण बरे होण्याचा सध्याचा दर 98.19%, मार्च 2020 पासून सर्वोच्च
देशात गेल्या 24 तासात कोरोनाचे 12,428 नवे दैनंदिन रुग्ण
देशातली सध्या उपचाराधीन रुग्णसंख्या  ही गेल्या 241 दिवसातली सर्वात कमी संख्या
साप्ताहिक पॉझीटीव्हिटी दर गेल्या 32 दिवसांपासून 2% हून कमी
देशात गेल्या 24 तासात 64,75,733 कोविड 19 प्रतिबंधक लसीच्या मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार आतापर्यंत एकूण 102.94 कोटीहून अधिक  मात्रा दिल्या आहेत. एकूण 1,02,28,502 सत्रांद्वारे मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,78,376
|
|
2nd Dose
|
|
91,61,406
|
|
FLWs
|
|
1st Dose
|
|
1,83,69,785
|
|
2nd Dose
|
|
1,57,60,430
|
|
Age Group 18-44 years
|
|
1st Dose
|
|
40,94,98,214
|
|
2nd Dose
|
|
12,88,99,829
|
|
Age Group 45-59 years
|
|
1st Dose
|
|
17,25,40,509
|
|
2nd Dose
|
|
9,20,43,343
|
|
Over 60 years
|
|
1st Dose
|
|
10,83,99,191
|
|
2nd Dose
|
|
6,43,50,036
|
|
Total
|
|
1,02,94,01,119
गेल्या 24 तासात 15,951 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,35,83,318 रुग्ण कोरोना मुक्त झाले आहेत.
परीणामी कोरोनातून रुग्ण बरे होण्याचा दर आता 98.19% झाला आहे.हा दर मार्च 2020 पासूनचा सर्वोच्च दर आहे.
सलग 121 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 12,428 नव्या रुग्णांची नोंद झाली. ही संख्या गेल्या 238 दिवसातली सर्वात कमी संख्या आहे.
देशात उपचाराधीन रुग्णांची संख्या 2 लाखाच्या खाली कायम असून सध्याची 1,63,816 ही उपचाराधीन रुग्ण, संख्या गेल्या 241 दिवसातली सर्वात कमी संख्या आहे,ही संख्याएकूण पॉझिटीव्ह रुग्णांच्या 0.48% इतकी आहे.
देशात गेल्या 24 तासात 11,31,826 कोरोना निदान चाचण्या करण्यात आल्या. आतापर्यंत एकूण 60.19 कोटीहून अधिक  चाचण्या देशभर केल्या आहेत.
साप्ताहिक पॉझीटीव्हिटी दर सध्या 1.24% असून गेले 32 दिवस 2% पेक्षा कमी आहे. दैनंदिन पॉझीटीव्हिटी दर 1.10% असून गेले 21 दिवस 2% पेक्षा कमी आणि 57 दिवस 3% पेक्षा कमी आहे.
विज्ञान आणि तंत्रज्ञान मंत्रालय
स्टार्टअप उद्योग भारताच्या अमृत काळाच्या पुढील 25 वर्षांच्या प्रवासासाठी दिशादर्शक असल्याचे केंद्रीय मंत्री डॉ. जितेंद्र सिंह यांचे प्रतिपादन
नवी दिल्ली, 29 सप्टेंबर 2023
स्टार्टअप उद्योग भारताच्या अमृत काळाच्या पुढील 25 वर्षांच्या प्रवासासाठी दिशादर्शक असल्याचे केंद्रीय विज्ञान आणि तंत्रज्ञान , राज्यमंत्री डॉ. जितेंद्र सिंह यांनी आज सांगितले. ते आज कृषी-तंत्रज्ञान स्टार्टअप परिषदेला संबोधित करत होते.
केवळ नाविन्यपूर्ण उत्पादन विकासासाठीच नव्हे तर प्रभावी राष्ट्रीय आणि जागतिक ब्रँडिंग आणि विपणनाला अनुकूल ठरेल अशी परिस्थिती निर्माण करण्यासाठी संशोधन, संस्था, स्टार्टअप्स आणि उद्योगांमध्ये व्यापक समन्वय आवश्यक असल्याचे डॉ. जितेंद्र सिंह यांनी यावेळी सांगितले.
गेल्या 10 वर्षात कृषी क्षेत्रात 142 हून अधिक डीप-टेक, अर्थात अत्याधुनिक तंत्रज्ञान विकसित करणारे स्टार्ट-अप उदयाला आले आहेत, याबद्दल समाधान व्यक्त करत, या परिषदेत यामध्ये आणखी 60 स्टार्टअप ची भर पडेल, अशी माहिती डॉ. जितेंद्र सिंह यांनी दिली. देशासमोरील कृषी विषयक प्रश्न हाताळण्यासाठी परिषदेच्या माध्यमातून देशातील रोपर, मुंबई, इंदूर आणि खरगपूर या चार आयआयटी खऱ्या अर्थाने एकत्र आल्या आहेत.
डॉ. जितेंद्र सिंह यांनी ATMAN हा एक अनोखा उपक्रम आहे असे सांगितले, कारण ATMAN भागीदार कृषी स्टार्टअप्स आणि नवोन्मेषासाठी एक वेगळे व्यासपीठ प्रदान करण्यासाठी एक टीम म्हणून एकत्र काम करत आहेत, आणि या कार्यक्रमादरम्यान यातील काही तंत्रज्ञानाचे प्रदर्शन आणि प्रात्यक्षिक आयोजित करण्यात आले आहे.
“संभाव्य स्टार्टअप्सना संकल्पना, प्रोटोटाइप विकास, उत्पादन चाचण्या आणि बाजारपेठ प्रवेशासाठी आशादायक कल्पना, नवोन्मेष आणि तंत्रज्ञान उपलब्ध करण्यासह, आर्थिक आणि तांत्रिक सहाय्य करण्यासाठी हा कार्यक्रम आयोजित करण्यात आला होता.
आयआयटी मुंबई, रोपर, इंदूर आणि खरगपूर येथील तंत्रज्ञान नवोन्मेष केंद्रांनी एकत्रितपणे प्रत्येक स्टार्टअपला 50 लाख रुपये, याप्रमाणे एकूण 20 कोटी रुपयांचे अर्थसहाय्य उपलब्ध केले आहे.” डॉ. जितेंद्र सिंह यांनी सांगितले.
डॉ. जितेंद्र सिंह यांनी याकडे लक्ष वेधले की, पंतप्रधान नरेंद्र मोदी यांच्या "जय जवान, जय किसान, जय विज्ञान आणि जय अनुसंधान" या आवाहनाच्या अनुषंगाने चारही तंत्रज्ञान नवोन्मेष केंद्रे कृषी क्षेत्रामध्ये परिवर्तन घडवून आणण्यासाठी अत्याधुनिक तंत्रज्ञान विकसित करत आहेत.
डॉ. जितेंद्र सिंह यांनी निदर्शनास आणून दिले की भारतातील कृषी क्षेत्राला हवामान बदल, जमीनीच्या तुकड्या-तुकड्यांची मालकी आणि साधन संपत्तीची मर्यादा यासारख्या अनेक आव्हानांचा सामना करावा लागतो. ते म्हणाले की तंत्रज्ञान विषयक योग्य हस्तक्षेप करून उत्पादन क्षमता वाढवण्यासाठी, शेत मालाची नासाडी कमी करण्यासाठी आणि या क्षेत्राची एकूण कार्यक्षमता सुधारण्यासाठी भारत आपल्या कृषी पद्धतींचे आधुनिकीकरण करू शकतो.
डॉ. जितेंद्र सिंह यांनी पुन्हा नमूद केले की, भारताचे पारंपरिक क्षेत्र असलेल्या कृषी क्षेत्रामध्ये तांत्रिक हस्तक्षेप करण्याची वेळ आली आहे, ज्यायोगे या क्षेत्राचे आधुनिकीकरण करून, या क्षेत्रापुढील आव्हानांचा सामना करता येईल, आणि शाश्वततेच्या दिशेने वाटचाल करून जागतिक अन्न सुरक्षेवर प्रभावी उपाय शोधता येतील.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 32
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 138.96 कोटीहून अधिक
गेल्या 24 तासात 57 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.40% मार्च 2020 पासून सर्वात अधिक स्तरावर
देशात गेल्या 24 तासात 6,317 नव्या रुग्णांची नोंद
देशातली उपचाराधीन रुग्णसंख्या  असून 575 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 38 दिवसापासून 1 %पेक्षा कमी
भारताने गेल्या 24 तासात कोविड प्रतिबंधक लसीच्या 57,05,039 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 138.96 कोटीपेक्षा जास्त  मात्रा दिल्या आहेत. एकूण 1,47,11,227 सत्रांद्वारे मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार दिलेल्या एकूण मात्रांचा समावेश पुढील सारणीत आहे-
|
|
HCWs
|
|
1st Dose
|
|
1,03,86,502
|
|
2nd Dose
|
|
96,57,186
|
|
FLWs
|
|
1st Dose
|
|
1,83,84,345
|
|
2nd Dose
|
|
1,67,91,268
|
|
Age Group 18-44 years
|
|
1st Dose
|
|
48,90,85,845
|
|
2nd Dose
|
|
30,06,95,171
|
|
Age Group 45-59 years
|
|
1st Dose
|
|
19,21,00,064
|
|
2nd Dose
|
|
14,19,68,808
|
|
Over 60 years
|
|
1st Dose
|
|
12,00,06,899
|
|
2nd Dose
|
|
9,05,14,582
|
|
Total
|
|
1,38,95,90,670
गेल्या 24 तासात 6,906 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,42,01,966 रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.40% झाला आहे.
सलग 55 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात देशात 6,317 नव्या रुग्णांची नोंद झाली.
देशात उपचाराधीन रुग्णांची संख्या 78,190 असून 575 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 12,29,512 चाचण्या करण्यात आल्या. भारताने आतापर्यंत 66.73 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.58 % असून गेले 38 दिवस 1% पेक्षा कमी आहे. दैनंदिन पॉझीटीव्हिटी दर 0.51%. असून गेले 78 दिवस 2% पेक्षा कमी आणि 114 दिवस 3% पेक्षा कमी आहे.
महिला आणि बालविकास मंत्रालय
आंतरराष्ट्रीय महिला दिनानिमित्त राष्ट्रपती, रामनाथ कोविंद यांनी प्रदान केले ‘नारी शक्ती पुरस्कार’ – 2020 आणि 2021
महिला सक्षमीकरणाच्या दिशेने केलेल्या उल्लेखनीय कार्याची दखल घेऊन 2020 आणि 2021 साठी प्रत्येकी 14 असे एकूण अठ्ठावीस पुरस्कार, 29 महिलांना प्रदान
आंतरराष्ट्रीय महिला दिनानिमित्त राष्ट्रपती, रामनाथ कोविंद यांनी आज नवी दिल्ली येथील राष्ट्रपती भवनात आयोजित विशेष समारंभात ‘नारी शक्ती पुरस्कार’ - 2020 आणि 2021 प्रदान केले. 2020 आणि 2021 या वर्षांसाठी 29 उत्कृष्ट आणि उल्लेखनीय कार्य करणाऱ्या महिलांना हा पुरस्कार प्रदान करण्यात आला. महिला सक्षमीकरणासाठीच्या विशेषत: मागास आणि उपेक्षित महिलांसाठी केलेल्या असाधारण कार्याचा गौरव म्हणून 29 महिलांना, अठ्ठावीस पुरस्कार -  - प्रदान करण्यात आले.
महिलांच्या कर्तृत्वाचा सन्मान करण्यासाठी, महिला सक्षमीकरण आणि सामाजिक कल्याणासाठी केलेल्या अथक सेवेबद्दल आणि महिलांचा परिवर्तनकारी, सकारात्मक बदलाचे उत्प्रेरक म्हणून सन्मान करण्यासाठी महिला आणि संस्थांना महिला आणि बाल विकास मंत्रालय नारी शक्ती पुरस्कार प्रदान करते. कोविड-19 महामारीमुळे निर्माण झालेल्या परिस्थितीमुळे 2020 चा पुरस्कार सोहळा 2021 मध्ये होऊ शकला नाही.
‘नारी शक्ती पुरस्कार’ विजेत्यांच्या तपशीलासाठी येथे क्लिक करा
कृषी मंत्रालय
यंदा खरीपाच्या पेरणी क्षेत्रामध्ये गतवर्षीच्या तुलनेत 5.71 टक्के वाढ; यावर्षी 1113.63 लाख हेक्टर क्षेत्रामध्ये खरीपाच्या पेरण्या, गेल्यावर्षी 1053.52 लाख हेक्टर क्षेत्रात पेरण्या झाल्या होत्या
नवी दिल्ली, 18 सप्टेंबर 2020
यंदा देशभरामध्ये चांगली पर्जन्यवृष्टी झाल्यामुळे खरीपाच्या पेरण्याही समाधानकारक झाल्या आहेत. यंदाच्या खरीप पेरणी क्षेत्राविषयी माहिती खालीलप्रमाणे आहे.
दि. 18.09.2020 च्या आकडेवारीनुसार देशामध्ये एकूण 1113.63 लाख हेक्टर क्षेत्रामध्ये खरीप पिकांच्या पेरण्या झाल्या आहेत. गेल्यावर्षी याच काळामध्ये 1053.52 लाख हेक्टर क्षेत्रामध्ये खरीपाच्या पेरण्या झाल्या होत्या. यंदा खरीपाच्या पेरणी क्षेत्रामध्ये गतवर्षीच्या तुलनेत 5.71 टक्के वाढ झाली आहे. पिकनिहाय पेरणी क्षेत्राची माहिती खालीलप्रमाणे आहे.
- भात-तांदूळ:- यंदा देशात जवळपास 406.97 लाख हेक्टर क्षेत्रामध्ये भाताची पेरणी झाली आहे. गेल्यावर्षी देशात 378.71 लाख हेक्टर क्षेत्रामध्ये भाताची पेरणी झाली होती. म्हणजेच यंदा 28.26 लाख हेक्टर जास्त क्षेत्रामध्ये भाताची पेरणी झाली आहे.
- डाळी:- यंदा देशात जवळपास 138.62 लाख हेक्टर क्षेत्रामध्ये डाळींची पेरणी झाली आहे. गेल्यावर्षी देशात 132.34 लाख हेक्टर क्षेत्रामध्ये डाळींची पेरणी झाली होती. म्हणजेच यंदा 6.28 लाख हेक्टर जास्त क्षेत्रामध्ये डाळींची पेरणी झाली आहे.
- तृणधान्ये:- यंदा देशात जवळपास 182.17लाख हेक्टर क्षेत्रामध्ये तृणधान्यांची पेरणी झाली आहे. गेल्यावर्षी देशात 178.65 लाख हेक्टर क्षेत्रामध्ये तृणधान्यांची पेरणी झाली होती. म्हणजेच यंदा 3.53 लाख हेक्टर जास्त क्षेत्रामध्ये तृणधान्यांची पेरणी झाली आहे.
- तेलबिया:- यंदा देशात जवळपास 196.78 लाख हेक्टर क्षेत्रामध्ये तेलबियांची पेरणी झाली आहे. गेल्यावर्षी देशात 178.10 लाख हेक्टर क्षेत्रामध्ये तेलबियांची पेरणी झाली होती. म्हणजेच यंदा 18.68 लाख हेक्टर जास्त क्षेत्रामध्ये तेलबियांची पेरणी झाली आहे.
- ऊस:- यंदा देशात जवळपास 52.65 लाख हेक्टर क्षेत्रामध्ये उसाची पेरणी झाली आहे. गेल्यावर्षी देशात 51.78 लाख हेक्टर क्षेत्रामध्ये उसाची पेरणी झाली होती. म्हणजेच यंदा 0.87 लाख हेक्टर जास्त क्षेत्रामध्ये उसाची पेरणी झाली आहे.
- ताग आणि मेस्ता:- यंदा देशात जवळपास 6.97 लाख हेक्टर क्षेत्रामध्ये ताग आणि मेस्ताची पेरणी झाली आहे. गेल्यावर्षी देशात 6.86 लाख हेक्टर क्षेत्रामध्ये ताग आणि मेस्ताची पेरणी झाली होती. म्हणजेच यंदा 0.12 लाख हेक्टर जास्त क्षेत्रामध्ये ताग आणि मेस्ताची पेरणी झाली आहे.
- कापूस:- यंदा देशात जवळपास 129.47 लाख हेक्टर क्षेत्रामध्ये कपाशीची पेरणी झाली आहे. गेल्यावर्षी देशात 127.09 लाख हेक्टर क्षेत्रामध्ये कपाशीची पेरणी झाली होती. म्हणजेच यंदा 2.38 लाख हेक्टर जास्त क्षेत्रामध्ये कपाशीची पेरणी झाली आहे.
संपूर्ण देशामध्ये कोविड-19 महामारीचा उद्रेक झालेला असतानाही सरकारच्या कृषी, सहकार आणि शेतकरी कल्याण विभागाने शेतकरी बांधवांना कृषी कार्यासाठी आवश्यक असणा-या सर्व सुविधा उपलब्ध करून देऊन विविध उपाय योजनांची अंमलबजावणी केली आहे.
अधिक तपशील जाणून घेण्यासाठी येथे क्लिक करावे.M.Chopade/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 50
पंतप्रधान कार्यालय
जागतिक मुष्टियुद्ध अजिंक्यपद स्पर्धेत सुवर्णपदक जिंकल्याबद्दल पंतप्रधानांकडून निखत जरीनचे अभिनंदन
जागतिक मुष्टियुद्ध अजिंक्यपद स्पर्धेत नेत्रदीपक विजयाबद्दल आणि 50 किलो लाइट फ्लायवेट प्रकारात सुवर्णपदक जिंकल्याबद्दल पंतप्रधान नरेंद्र मोदी यांनी निखत जरीनचे अभिनंदन केले आहे.
पंतप्रधान ट्विट संदेशात म्हणाले;
“निखत जरीनचे जागतिक मुष्टियुद्ध अजिंक्यपद स्पर्धेत नेत्रदीपक विजयासाठी आणि सुवर्णपदक जिंकल्याबद्दल अभिनंदन. ती एक सर्वोत्कृष्ट विजेती आहे जिचे यश भारतासाठी अनेकदा अभिमानास्पद ठरले आहे.”
रस्ते वाहतूक आणि महामार्ग मंत्रालय
29 व्या राष्ट्रीय रस्ते सुरक्षा सप्ताहाचे नीतीन गडकरी यांच्या हस्ते उद्घाटन
नवी दिल्ली 23 एप्रिल 2018
देशात महामार्ग माहिती यंत्रणा सुरु करण्यासाठी दक्षिण कोरियासमवेत करार करण्याच्या शक्यता भारत आजमावत असल्याचे केंद्रीय रस्ते वाहतूक आणि महामार्ग, जलसंसाधन मंत्री नीतीन गडकरी यांनी सांगितले. दक्षिण कोरियाच्या द्रुतगती मार्ग माहिती महामंडळाकडून चालवल्या जाणाऱ्या यंत्रणेच्या धर्तीवर भारतात ही यंत्रणा काम करेल.
नवी दिल्लीत, 29 व्या राष्ट्रीय रस्ते सुरक्षा सप्ताहाचे उद्घाटन करतांना, देशातल्या पादचाऱ्यांच्या सुरक्षिततेसाठी आपल्या मंत्रालयाचा प्राधान्यक्रम त्यांनी विषद केला.
रस्ते अपघातात बळी पडणाऱ्यांची संख्या कमी करुन ती निम्म्यावर आणण्याचे उद्दीष्ट आपण ठेवल्याचे गडकरी म्हणाले.
रस्त सुरक्षिततेसंदर्भात, आपल्या मंत्रालयाने चार ई म्हणजे शिक्षण, अंमलबजावणी, रस्ते बांधणी आणि आपातकाळातली मदत या चार तत्वांचा स्वीकार केल्याचे त्यांनी सांगितले.
रस्ता सुरक्षिततेसंदर्भात जनसामान्यांमध्ये जागृती निर्माण करण्यासाठी दरवर्षी रस्ते सुरक्षितता सप्ताह आयोजित केला जातो. यंदाच्या सप्ताहात शालेय बस आणि व्यावसायिक चालकांवर लक्ष केंद्रीत करण्यात आले आहे.
प्रत्येक विद्यार्थ्याने आपले कुटुंब आणि समाजासाठी रस्ते सुरक्षा सदिच्छादूत बनावे असे आवाहन त्यांनी केले.
‘रस्ते सुरक्षितता’ या विषयावरच्या राष्ट्रीय स्तरावरच्या निबंध स्पर्धेतल्या यशस्वी 15 शालेय विद्यार्थ्यांना गडकरी यांच्या हस्ते पारितोषिके देण्यात आली.
भावना/निलिमा/दर्शना
(Visitor Counter : 105
आरोग्य आणि कुटुंब कल्याण मंत्रालय
कोविड-19 लसीकरणाविषयी अद्ययावत माहिती
भारतात गेल्या 24 तासांत 1 लाख 20 हजार दैनंदिन नवीन रुग्णांची नोंद; 58 दिवसातला नीचांक
सलग 9 व्या दिवशी दैनंदिन पातळीवर नोंद झालेल्या नव्या बाधितांची संख्या 2 लाखांहून कमी
घसरणीचा कल कायम राखत भारतातील सक्रिय रुग्णसंख्या 15,55,248 वर पोहचली
गेल्या 24 तासात सक्रिय रुग्णसंख्येत 80,745 ची घट
देशात आतापर्यंत 2.67 कोटी रुग्ण कोविड आजारातून बरे झाले
गेल्या 24 तासांत 1,97,894 रुग्ण बरे झाले
सलग 23 व्या दिवशी दैनंदिन पातळीवर नव्या बाधितांपेक्षा रोगमुक्त होणाऱ्यांची संख्या अधिक
राष्ट्रीय स्तरावर रुग्ण बरे होण्याचा दर वाढून 93.38%
साप्ताहिक पॉझिटीव्हिटी दर सध्या 6.89%
दैनंदिन पॉझिटीव्हिटी दर आणखी कमी होऊन सध्या 5.78% वर; 10%हून कमी पॉझिटीव्हिटी दर नोंदला जाण्याचा कल सलग 12 व्या दिवशी कायम
भारताने आतापर्यंत एकूण 36.1 कोटीहून अधिक चाचण्या केल्या
देशव्यापी लसीकरण मोहिमेत आतापर्यंत कोविड-19 प्रतिबंधक लसीच्या 22 कोटी 78 लाखांहून अधिक मात्रा दिल्या गेल्या
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत आतापर्यंत 98.67 कोटी लसीच्या मात्रा देण्यात आल्या आहेत
गेल्या 24 तासात 13,058 नवीन रुग्णांची नोंद झाली, 231 दिवसातील नीचांकी संख्या
सध्या रुग्ण बरे होण्याचा दर 98.14 % ; मार्च 2020 पासून सर्वाधिक दर
गेल्या 24 तासात 19,470 रुग्ण बरे झाले, एकूण बरे झालेल्या रुग्णांची संख्या वाढून 3,34,58,801
उपचाराधीन रुग्णांची संख्या एकूण रुग्णसंख्येच्या 1% पेक्षा कमी आहे, सध्या त्याचे प्रमाण 0.54% आहे मार्च 2020 पासून सर्वात कमी
भारतातील उपचाराधीन रुग्णांची संख्या 1,83,118 आहे, 227 दिवसातील ही सर्वात कमी संख्या आहे.
साप्ताहिक पॉझिटिव्हिटी दर  गेले 116 दिवस 3 % पेक्षा कमी
दैनंदिन पॉझिटिव्हिटी दर  गेले 50 दिवस 3% पेक्षा कमी
आतापर्यंत एकूण 59.31 कोटी चाचण्या करण्यात आल्या.
पंतप्रधान कार्यालय
पंतप्रधानांनी बांदीपूर आणि मुदुमलाई व्याघ्र प्रकल्पातील क्षणचित्रे केली सामायिक
व्याघ्र संवर्धनासाठी काम करणाऱ्या प्रत्येकाच्या मेहनतीला दिली दाद
नवी दिल्ली, 9 एप्रिल 2023
पंतप्रधानांनी बांदीपूर आणि मुदुमलाई व्याघ्र प्रकल्पाच्या आपल्या भेटीतील महत्वपूर्ण क्षणचित्रे सामायिक केली आहेत. पंतप्रधानांनी सर्व वन अधिकारी,वन रक्षक, व्याघ्र प्रकल्पातील आघाडीचे कर्मचारी आणि व्याघ्र संवर्धनावर काम करणाऱ्या सर्वांच्या मेहनतीला दाद दिली आहे.
ट्विटच्या मालिकेत पंतप्रधान म्हणाले;
"फुलांच्या आणि प्राण्यांच्या वैविध्यपूर्ण सानिध्यामधला एक विशेष दिवस आणि वाघांच्या संख्येबद्दल चांगली बातमी... ही आजची काही महत्वपूर्ण क्षणचित्रे आहेत."
“बांदीपूर आणि मुदुमलाई व्याघ्र प्रकल्पांना एक संस्मरणीय भेट देत असताना मी सर्व वन अधिकारी,वन रक्षक, व्याघ्र प्रकल्पाचे आघाडीवरचे कर्मचारी आणि व्याघ्र संवर्धनावर काम करणार्या प्रत्येकाच्या मेहनतीला दाद देऊ इच्छितो. त्यांची आवड आणि प्रयत्न यांचे वर्णन करण्यासाठी शब्द अपुरे आहेत. ”N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान 18 मे रोजी ओदिशा येथे 8000 कोटी रुपयांहून अधिक किंमतीच्या अनेक रेल्वे प्रकल्पांची पायाभरणी आणि लोकार्पण करणार
पुरी आणि हावडा दरम्यान धावणाऱ्या वंदे भारत एक्सप्रेसला पंतप्रधान हिरवा झेंडा दाखवतील
ओदिशातील रेल्वे मार्गाचे 100% विद्युतीकरण करणाऱ्या प्रकल्पाचे पंतप्रधानांच्या हस्ते लोकार्पण होणार
पंतप्रधानांच्या हस्ते पुरी आणि कटक रेल्वे स्थानकांच्या पुनर्विकासाची पायाभरणी केली जाणार
नवी दिल्ली, 17 मे 2023
पंतप्रधान नरेंद्र मोदी 18 मे रोजी दुपारी 12:30 वाजता दूरदृश्य प्रणालीद्वारे ओदिशातील 8000 कोटी रुपयांहून अधिक किमतीच्या अनेक रेल्वे प्रकल्पांची पायाभरणी आणि लोकार्पण करतील.
या कार्यक्रमादरम्यान, पुरी आणि हावडा दरम्यान धावणाऱ्या वंदे भारत एक्सप्रेसला पंतप्रधान हिरवा झेंडा दाखवतील. ही रेल्वे ओदिशातील खोरधा, कटक, जाजपूर, भद्रक, बालासोर जिल्ह्यांमधून तर पश्चिम बंगालमधील पश्चिम मेदिनीपूर, पूर्व मेदिनीपूर जिल्ह्यातून जाईल. ही रेल्वे प्रवाशांना जलद, आरामदायी आणि सोयीस्कर प्रवासाचा अनुभव देईल तसेच पर्यटनाला आणि या भागातील आर्थिक विकासाला चालना देईल.
पंतप्रधान यावेळी पुरी आणि कटक रेल्वे स्थानकांच्या पुनर्विकासाची पायाभरणी देखील करतील. पुनर्विकसित स्थानकांमध्ये रेल्वे प्रवाशांना जागतिक दर्जाचा अनुभव देणाऱ्या सर्व आधुनिक सुविधा उपलब्ध असतील.
पंतप्रधान ओदिशातील रेल्वे मार्गाचे 100% विद्युतीकरण प्रकल्प देखील समर्पित करतील. यामुळे कार्यान्वयन आणि देखभाल खर्च कमी होईल , तसेच आयात करण्यात येणाऱ्या कच्च्या तेलावरील अवलंबित्व कमी होईल.
पंतप्रधान संबलपूर-तितलागड रेल्वे मार्गाच्या दुहेरीकरणाचे लोकार्पण तसेच अंगुल - सुकिंदा दरम्यान नवीन ब्रॉडगेज रेल्वे मार्ग; मनोहरपूर - रौरकेला - झारसुगुडा - जामगा यांना जोडणारी तिसरी लाईन तसेच बिच्छुपली - झरतारभा दरम्यान नवीन ब्रॉडगेज लाईन यांचेही लोकार्पण करतील.ओदिशातील पोलाद, उर्जा आणि खाण क्षेत्रातील जलद औद्योगिक विकासाचा परिणाम म्हणून वाढलेल्या रहदारीला यामुळे दिलासा मिळेल तसेच या रेल्वे विभागामधील प्रवासी वाहतुकीवरील ताण कमी करण्यासही मदत करतील.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आयुष मंत्रालय
सातव्या आंतरराष्ट्रीय योगदिनानिमित्त पंतप्रधानांच्या हस्ते M-Yoga अॅपचा शुभारंभ
भारत सरकारने जागतिक आरोग्य संघटनेच्या सहकार्याने विकसित केले M-Yoga मोबाईल अॅप
नवी दिल्ली, 21 जून 2021
सातव्या आंतरराष्ट्रीय योगदिनानिमित्त पंतप्रधान नरेंद्र मोदी यांनी आज ‘WHO M-Yoga’ या मोबाईल ॲपचा शुभारंभ केला. या ॲपवर, योगप्रशिक्षणाचे अनेक व्हिडीओ विविध भाषांमध्ये उपलब्ध असतील. हे ॲप म्हणजे, प्राचीन विद्या आणि आधुनिक तंत्रज्ञानाच्या सुंदर मिलाफाचे उत्कृष्ट उदाहरण आहे, असे पंतप्रधान यावेळी म्हणाले. M-Yoga ॲपमुळे जगभरात योगाचा प्रचार आणि प्रसार होण्यास मदत होईल, तसेच ‘एक जग, एक आरोग्य’ साधण्याच्या प्रयत्नांतही हे ॲप महत्वाचे योगदान देईल, असा विश्वास त्यांनी व्यक्त केला.
हे मोबाईल ॲप योगाच्या प्रसारासाठी अत्यंत उपयुक्त ठरु शकेल. विशेषतः सध्याच्या कोरोना महामारीच्या काळात त्याचा उपयोग होईल. कोविड रूग्णांची प्रकृती पुन्हा पूर्ववत करण्यासाठी, त्यांच्या सुदृढ आरोग्यासाठी योगाभ्यास उपयुक्त ठरेल, असे पंतप्रधान म्हणाले.
पार्श्वभूमी :
योगाचा जगभरात प्रसार करण्याच्या उद्देशाने, जुलै 2019 रोजी जागतिक आरोग्य संघटना आणि आयुष मंत्रालयादरम्यान एक सामंजस्य करार करण्यात आला होता. m-Yoga प्रकल्पात चार गोष्टींवर भर देण्यात आला आहे.
 सर्वांच्या निरामय आयुष्यासाठी सामान्य योगनियम;
 मानसिक आरोग्य आणि काटक शरीरासाठी योगाभ्यास ;
 कुमारवयीन मुलांसाठी योगाभ्यास आणि,
 मधुमेहाचा धोका असणारयांसाठी योगाभ्यास.
या चार मुद्यांवर आधारित आवश्यक माहिती असलेली एक छोटी पुस्तिका आणि मोबाईल ॲप्लीकेशन मोरारजी देसाई राष्ट्रीय योगसंस्थेने, जागतिक आरोग्य संस्थेच्या तंत्रज्ञान सल्लागारांच्या सल्ल्याने विकसित केले आहे. या पुस्तिकेचे काम आता अंतिम स्वरूपात असून, आज शुभारंभ करण्यात आलेले ॲप, संयुक्त राष्ट्रांच्या सहा अधिकृत भाषांपैकी 2 मध्ये उपलब्ध आहे. या कामात मोरारजी देसाई राष्ट्रीय योग संस्थेने महत्वाची भूमिका पार पाडली आहे. योगविषयक सामान्य प्रोटोकॉल पाळून,दैनंदिन योगाभ्यासासाठी 45 मिनिटे, 20 मिनिटे आणि दहा मिनीटांच्या कालावधीचे योगाभ्यास सत्र तयार करण्यात आले आहेत. त्याशिवाय, योगविषयक नियमांची पुस्तिका, व्हिडीओ, त्यांचे सहा भाषांमध्ये भाषांतर करण्याचे काम आणि आयुष मंत्रालयाच्या निर्देशांनुसार, पुस्तिकेची रचना तयार करण्याचे काम या संस्थेने केले आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(